|] 
i ir Forse 


ag `, 
:一 Ç 
कि r 5240) yf 


J 728225 


(२२) 


केशरमान ताम्राकार 
सिकागो 


मुनास:या ख्याल: कासाय 
जिं नं सिरपा: कया 


दकलय्‌ न्हापां मुनासःया ५० दँ क्यंगु लुँबुदिंया लसताय्‌ 
भिंतुना व लसहना । 

जितः लुमं कथं मुना सःया पलिस्था नेपाल सम्वत १०९२ 
गुंलाथ्व १४ खुन्हु भाजु नबिन चित्रकारया संस्थापकत्वयू फसिकेब 
त्वालय्‌ भाजु हरि तण्डुकारया छँस जूगु खः | थुगु संस्था स्वसांनिसें 
थीथी नेपालभाषाया ज्याइवःलिसें मूज्या धैगु ख्यालःकासा 
न्ह्याकेगु ज्या यानावन | आतक्कया दुने खुकः तक ख्यालः कासा 
यानाः दिनाच्चंगु लोक॑ह्वाःगु संस्था मुनासः हानं दनावःगु दु । न्हुगु 
ज्यासना पुचलं ख्यालः कासा यानाः दँयूदँय्‌ पतिकं ख्याल: कासा 
याना यंकी धयागु जिगु पाखें विश्वास दु । 

नेपाल सम्वत १०९३ निसें ११०० तकया दुने मुनासःपाखें 
खुकः ख्याल: कासा याःगु जुल । न्हाप लाःगु ख्यालः बांलाःम्ह 
ख्यालः च्वमि, निर्देशक, ख्यालःम्वःतयूगु पाखे मिखा तयेगु खःसा 
अप्वः धै थें सिरपात रामशेखर, पद्मरत्न तुलाधर व श्री कुष्ण ' 
अणु'पिंसं काःगु दु | मुक्कं स्वकः तक ख्यालः कथं न्हाप सिरपाः 
(१०९३, १०९५ व १०९७) या सिल्ड य॑काद्यूम्ह श्री कृष्ण 'अणु' 
खः | अले निकः (१०९४ व ११००) रामशेखरं यंकल सा छकः 
(१०९६)य्‌ पद्मरत्न तुलाधरया ख्यालकं यंकल ! थथे धायेबले - 
प्रतिशत कथं 

श्री कुष्ण 'अणु' रामशेखर पद्मरत्न तुलाधर 

५०.०१% ३३.३२% १६.६६% 

थुकथं स्वयेबलयू उगु इया व आतकंया न॑ नेपालभाषाया 
ख्याल: ख्यलय्‌ वयूकःपिं हे खः - ख्याल: च्वमि जुजुपिं। 

बांलाःम्ह ख्यालः च्वमिकथं न्ह्यन्वयेगु खःसा सुं नं च्वमिं 
निकः बांलाःम्ह ख्यालः च्चमि जुइमफुत | 


बांलाःम्ह ख्याल: च्वाम कथं १०९३ य्‌ खिचा 
ल्वापु' च्वाम खने मदु, १०९४ यू 'खान्दानि फ्वगि' 
च्वमि अमृत रत्न तुलाधर, १०९५ यू 'तं बैंक”, श्री कृष्ण 
'अणु', १०९६ यू 'वा वल फयू वल' पद्मरत्न तुलाधर, 
१०९७ यू 'बाउ्हाः ख्याः' केशरमान ताम्राकार, व 
११०० यू 'खुँ', रामशेखर जूगु जुल । अथे हे ख्यालः 
निर्देशक कथं स्वयेगु खःसा १०९३यू श्री कृष्ण ' 
अणु”, 'तांतिग्वःजा', १०९४ यू हानं श्रीकृष्ण 'अणु' 
खान्दानी फ्वगिं, १०९५ यू खने मदु, सायद स्वयातं 
मव्यूगु जुइफु, १०९६ य्‌ भृगुराम श्रेष्ठ, 'वा बल फय्‌ 
बल', १०९७ यू मोहन लाल 'पांसु', आः छु यायेगु 
व ११०० यू गणेश सायूमि (सनाःगुथि) पिसं सिरपाः 
त्याकूगु जुल | बांलाःम्ह अभिनयपाखे नं निकः तक 
सुनां नं काःगु खने मदु | केशव ख्वाउँजु 'जि पठ्ठा' 


१०९३ यू अनार बज्राचार्य 'सीम्हसिया जिलाज॑', १० 
९४ य्‌ १०९५ सुयात बिल सी मदु | आर. के. निर्मल 
वा वल फयू वल १०९६ यू, श्री कृष्ण 'अणु', 'खःला 
मखुला' १०९७ य्‌ व कुष्ण नापित 'लाटा' ११००य्‌ 
बांलापिं ख्यालःम्बः जुइत ताःलात | 

मुनासःया ग्वसालयू जूगु मुक्कं खुगू ख्यालः 
कासायू दक्वं यानाः ८२ गू ख्यालकं ब्वति काःगु 
खत | अले थुगु ८२ गू ख्यालः न्ह्यब्वयेगुया लागी 
४२ गू खलक ब्वति काल | 

पीनिगु खलः मध्ये छगू खलः खः- ल्हुतिया 
तिमिला खलः। तिमिला खलक ब्बति काःगु 
ख्याल: खः - 'बार्‍हाःख्याः' | थुगु ख्यालः ने.सं. 
१०९७ य्‌ जुगु ख्याल कासाय्‌ ब्वति कयाः ख्यालकं 
न्हाप लिउ व बांला:म्ह ख्यालःच्चमि कथं केशरमान 


ताप्राकारं (जि) सिरपाः त्याकूगु जुल | 

थुगु ख्याल: रिर्हसल जुयाच्वंगु इलयूया 
छत्वा:चा बाखं - प्यम्ह ख्यालःम्वःत, मध्ये छम्ह 
सशक्तम्ह ख्यालःम्वः रमेश काजी स्थापित (वयूकःया 
च्वसु शिकागो नेवाःसं प्रकाशित जूगुपाखें) थुकथं 
थःगु अनुभव न्ह्यब्वया दी | 


केशरमान सुथसिया न्याताः इलयू जिगु मखनय्‌ 
च्वंगु छँय्‌ वल । जि द्यना हे च्वनातिनि | व उइलयू 
अथे वःगु खनाः जि अजू चाल | लिपा खँ ल्हाल्हाँ 
सिइदत - उगु दँयू मुनासःपाखें ग्वसाः ग्वइगु न्याक्वःगु 
ख्याल: कासाय्‌ 'तिमिला खलः' ल्हाति पाखें नं ब्वति 
काःगु जुयाच्वन । ख्यालःया च्वमि केशरमान हे | 
प्यम्ह पात्र दु ख्यालकयू दकलयू ताःहाकःगु भूमिका 
म्हितादीम्ह ख्यालःम्बलं हे ख्याल: म्हितेगु त्वःता 
बिउगुलिं उगु ख्याल: क्यने मफइगु अवस्था वल | 
थ्व खँ ग्वसाः खलःयात धाः वंबलयू मुनासःया 
दुजःपिसं थ्व ख्याल: न्ह्याथे यानाः सां क्यने हे माः 
बरु जिमिसं छुं ग्वाहालि याये माःसा धा धकाः धया 
हःगु जुयाच्चन | अथे जुयाः व॑ उगु भूमिकाय्‌ म्हिता 
बीत जितः धाःवःगु जुयाच्वन । जि वयात धया - 
जि थें ज्याम्हस्यां नं, ख्याल: म्हिताः नइ ला | जिं थः 
कलाकार SIS धकाः गबलें कल्पना तकं यानागु मदु | 

'आम खँ मेपिसं धाःगु सा खइ | छं धाये मल्वः 
छँ याये धाल धाःसा पक्का नं याये फइ धयागु 
विश्वास ज्वनाः हे जि छंथाय्‌ वयागु खः | केशरमानं 
थथे धाःबलय्‌ जिं वयात छुं धाये मफुत | व॑ तसकं 
कर कर यासेंलि जि उगु ख्याल: म्हितेत तयार जुया | 

वास्तवय्‌ केशरमानया हःपाः कयाः यानागु थ्व 
छगू जिगु दुस्साहस खः। छायूधाःसा उबलय्‌ जि 
सेखं चायाः क्वछुइ तक॑ मजिउ, न्हासं तिकितिकि 
वइगु | अज्याःबलय्‌ न॑ महाबूया छकू ख्वाउँ छेरिइ 
लाक्क प्यन्हु व नं निर्देशक हे मदयेक कलाकारत 
थःथःपिसं हे स्वयाः न्हिछि न्हिछि रिहर्सल यानाः उगु 
ख्याल: क्यंवनेगु आँट यायेगु धयागु ला दुस्साहस 

Q N A, ने.स. १०९७ पाखेया खँ खः । छन्हु 


हे खः मखुला ? (लिपा श्री कुष्ण 'अणु' पाखे 
फाइनल टच याना बियादिल) तर जिमिगु मेहनत 
सितिं मवन । मुनासःया उगु न्याक्वःगु नेपालभाषा 
ख्यालः कासायू केशरमानं च्वःगु उगु 'बार्‍हाःख्याः' 
नांगु ख्यालः न्हापलिउ सिरपा त्याकेत ताः लातसा 
केशरमान दकलय्‌ बांलाःम्ह ख्याल: च्वमि घोषित 
जुल । 

थ्वयां लिपानिसें साहित्य ख्यलय जक सक्रिय 
जुयाच्चनाम्ह जि बुलुहुँ बुलुहुँ कलाकारिता ख्यलय्‌ 
न॑ लाः वन। ...... 

थुकथं कलाकारिता ख्यलय्‌ थौ जिगु गुगु 
थासय्‌ थ्यंगु खः, अनतक थ्यंकेत पासा केशरमानया 
हःपाःया तःधंगु ल्हाः, दु व॑ सात्तुसालाः ध्वात्तु घ्वानाः 
थ्व ख्यलयू ब्वना महःगु खःसा नेपालभाषाया 
कलाकारिता ख्यलय्‌ जिगु गुगु नां दुगु खः व दइगु 
खइ मखु ! 

रमेश काजी स्थापितया न्हापांगु अभिनय प्रस्तुत 
जूगु दबू मुनासः खः | अले थुगु ख्यालः दबुलिइ 
प्रस्तुत यायेगु ह्वःताः बियादीपिं नं, मुनासःया दुजःपिं 
खः | वयूकःपिसं बचं बिया दी थें, हःपाः बिया दी थें 
छु माल जिमिसं ग्वाहाली याये, छिकपिसं थ्व ख्यालः 
कयना दी हे माः | अथे धयागु ख्यालः दबुली क्यने 
न्ह्यः मुनासःया दुजः दथुइ दुने रिहर्सल क्यनेमाः | 
अले जक पास फेल यानाः जक दबुली प्रतियोगितायू 
ब्वति कायेत उजं बी । जिपिं रिहर्सल क्यनेत लायक 
मजूनि वयूकःपिसं ब्यूगु दिं खुनु । वहे खँ वयूकःपिंत 
धया | अले वयूकःपिसं व खुन्हु छिकपिं प्यम्ह झासँ, 
माःगु बिचाः याये। जिपिं ख्यालःम्वःत रमेशकाजी 
स्थापित, केशरमान ताम्राकार, रवि प्रसाद श्रेष्ठ व 
नारायण कुष्ण श्रेष्ठ प्यम्ह वना, वृतान्त खँँ कना | 
जिमिगु खँ न्यनाः वयूकःपिसं छिकपिनिगु ख्यालः 
पास जुल, छिकपिं धुक्क जुयाः दबुली झासँ धया 
दिल। सायद रिहर्सल मक्यँसे पास जूगु ख्यालः 
जिमिगु हे जक जुइमाः | थ्व जुल - मुनासः व जिमि 
दथुया दुखेँ ! 


